[{"text_idx": "#000000", "text": "Bosniaj esperantistoj subtenas la katalunan popolon"}, {"text_idx": "#000001", "text": "UEA kaj g\u0302iaj landaj asocioj devas esti politike neu\u0306tralaj, kaj sekve ne povas alpreni oficialan starpunkton en la disputo pri la eventuala sendependig\u0302o de Katalunio. La landa asocio de UEA en Bosnio tamen sendis subtenan leteron al Kataluna Esperanto-Asocio."}, {"text_idx": "#000002", "text": "Lau\u0306 la statuto de Universala Esperanto-Asocio, oni principe akceptas nur unu landan asocion el c\u0302iu \u201cregno\u201d. La sola landa asocio de UEA en Hispanio sekve estas Hispana Esperanto-Federacio, HEF."}, {"text_idx": "#000003", "text": "Kataluna Esperanto-Asocio en la 1990-aj jaroj dufoje petis alig\u0302on al UEA kiel landa asocio, sed ambau\u0306foje la peto estis rifuzita pro la kontrau\u0306staro de Hispana Esperanto-Federacio."}, {"text_idx": "#000004", "text": "Iom simila situacio estig\u0302is en la fino de la 1980-aj jaroj, kiam Sovetio proksimig\u0302is al disfalo. Tiam la komitato de UEA decidis, ke por akcepti novan landan asocion en \u201cregno\u201d kie jam trovig\u0302as pli malnova landa asocio de UEA, la jam ekzistanta devas akcepti la alig\u0302on de la nova asocio."}, {"text_idx": "#000005", "text": "Samtempe la malnova asocio devas deklari, ke g\u0302i c\u0302esas aktivi en la teritorio de la nova asocio, tiel ke en la sama teritorio aktivas nur unu landa asocio de UEA."}, {"text_idx": "#000006", "text": "Tiu interpreto de la statuto ebligis, ke kelkaj Esperanto-Asocioj en respublikoj de la ankorau\u0306 ekzistanta Sovetio povis esti akceptitaj kiel landaj asocioj de UEA, c\u0302ar la sovetia landa asocio akceptis tion kaj deklaris, ke g\u0302i c\u0302esos aktivi en la koncernaj teritorioj."}, {"text_idx": "#000007", "text": "Same kompreneble povus fari Hispana Esperanto-Federacio, sed dum g\u0302i tion ne faras, g\u0302i efektive havas la povon dau\u0306re malebligi la alig\u0302on de Kataluna Esperanto-Asocio kiel landa asocio de UEA. Se efektive Katalunio ig\u0302os tute sendependa s\u0302tato, la situacio kompreneble estus alia."}, {"text_idx": "#000008", "text": "Dum Kataluna Esperanto-Asocio ne estas landa asocio de UEA, g\u0302i kompreneble ne estas limigita de la statuto de UEA, kaj povas fari politikajn deklarojn. Tion KEA efektive iugrade faris, alig\u0302ante al manifesto por demokratio kiu akcentas la rajton de la kataluna popolo mem decidi sian politikan estontecon. Informo pri tiu decido aperis nur en la katalunlingva sekcio de la retejo de KEA."}, {"text_idx": "#000009", "text": "Politikan deklaron subtene al la kataluna flanko en la konflikto faris ankau\u0306 Esperanto-Ligo de Bosnio kaj Hercegovino, en letero sendita al Kataluna Esperanto-Asocio la 6-an de oktobro. La letero tekstas:"}, {"text_idx": "#000010", "text": "Kun granda atento kaj intereso ni sekvas aktualajn sociajn eventojn en Katalunio. Ni esperas ke via popolo sukcese frontos historiajn defiojn kiuj portos bonon kaj prosperon al la tuta kataluna popolo. En la aktuala situacio ni deziras esprimi solidarecon kun la kataluna popolo, specife solidarecon de bosnia esperantistaro kun la kataluna esperantistaro."}, {"text_idx": "#000011", "text": "Kiel ajn plu evoluos la sociaj eventoj, ni petas konsideri ke vi havas geamikojn en Bosnio kaj Hercegovino, subtenon kaj helpopretemon de bosnia esperantistaro."}, {"text_idx": "#000012", "text": "Esperanto-Ligo de Bosnio kaj Hercegovino"}, {"text_idx": "#000013", "text": "La letero estas zorge formulita kaj la subteno al la politika sendependig\u0302o de Katalunio estas legebla nur inter la linioj, sed tamen eblas opinii, ke la letero transiras la limojn de la politika neu\u0306traleco, kiun oficiale devas sekvi landaj asocioj de UEA."}, {"text_idx": "#000014", "text": "La kontaktoj inter katalunaj kaj bosniaj esperantistoj cetere havas longan historion. En malfacilaj tempoj esperantistoj peris la viziton de urbestro de Sabadell al Sarajevo, kaj infanoj el Bosnio feriis en katalunaj urboj."}, {"text_idx": "#000018", "text": "La deficito de UEA duoblig\u0302os"}, {"text_idx": "#000021", "text": "Kiel ajn plu evoluos la sociaj eventoj, ni petas konsideru ke vi havas geamikojn en Bosnio kaj Hercegovino, subtenon kaj helpopretemon de bosnia esperantistaro."}, {"text_idx": "#000022", "text": "Oni ec\u0302 povas legi g\u0302in kiel subtenon al la kataluno popolo, kiu laste manifestaciinte, ne volas sendependig\u0302on el Hispanio..."}, {"text_idx": "#000024", "text": "La letero estas zorge verkita, kaj se estus neniu kunteksto (kiel en via ekzempla letero al Kenjo), oni ne komprenus kio estas la problemo, kvankam oni eble mirus ke Bosnio kaj Hercegovino subite solidarecas kun Katalunio."}, {"text_idx": "#000025", "text": "Sed kompreneble jes estas kunteksto, kaj Bosnio kaj Hercegovino konas tiun kuntekston, kaj tial g\u0302i sendis leteron al Katalunio kaj ne al Kenjo."}, {"text_idx": "#000028", "text": "Leginte la titolon de la redakcia artikolo \u201cBosniaj esperantistoj subtenas la katalunan popolon\u201d, s\u0302ajnas, unuamomente, ke la enhavo de la tuta teksto havus la intencon pozitivan de apogo al la popolo de Katalunio, grandnombra kaj altgrade civilizita, dezirante la baldau\u0306an paceman solvon de la katalunia problemo. La enhavo de la letero, kies tekston oni aperigas c\u0302i tie, nete kontrau\u0306diras la komentojn de la redaktoro."}, {"text_idx": "#000029", "text": "Mi unue informu vin, ke la deklaro de solidareco de Esperanto-Ligo de Bosnio kaj Hercegovino kun la kataluna popolo, precipe kun la kataluna esperantistaro, ne estas politike motivita, sed g\u0302i estas home motivita. Nin iom surprizas ke vi koncepton de solidareco komprenas kiel sole politikan nocion. Sed g\u0302i estas unuavice socia nocio. Kio okazus se Katalunion trafus tertremo au\u0306 uragano au\u0306 terorisma atako jam okazinta en kiu kataluna popolo grave suferus? C\u0302u en tia situacio vi ne solidarig\u0302us kun g\u0302i? Kaj se katalunajn esperantistojn trafus sociaj au\u0306 naturaj katastrofoj, c\u0302u vi ne emus solidarig\u0302i kun ili?"}, {"text_idx": "#000032", "text": "Nu, jes kaj ne. La neu\u0306tralec-problemo de UEA estas unuavice ke oni ne volas prioritati. Lau\u0306 par. 5 de la statuto ( , \"UEA estas neu\u0306trala rilate al nacieco, raso, sekso, religio, kaj sociaj kaj politikaj problemoj\". Se oni rigore aplikus la neu\u0306tralecajn rilatojn en tiu vicordo, kaj klare atendus de la naciaj s\u0302tatoj ke ili kapablu same, oni povus ellasi la sekvan klau\u0306zon \"kun escepto de la lingva problemo en internaciaj rilatoj\"."}, {"text_idx": "#000034", "text": "La statuto de UEA tute ne devigas ties membrojn je neutraleco .\nTial en jarlibro de UEA ne ekzistas ia neutrala fak- organizo .Tute klare la deklaracio de Bulonjo el jaro 1905 agnoskas privatajn opiniojn."}, {"text_idx": "#000035", "text": "Tio estas tute vera. Bedau\u0306rinde ankau\u0306 estas nenio kio devigas UEA-n au\u0306 g\u0302iajn membrojn esti objektivaj."}, {"text_idx": "#000036", "text": "Nenio malhelpas ke UEA deklaru solidarecon okaze de tertremo, kvankam oni povas dubi c\u0302u vere tio estas parto de la laboro de UEA."}, {"text_idx": "#000039", "text": "Specife kaj konkrete, UEA ne povas havi starpunkton rilate al kataluna sendependig\u0302o."}, {"text_idx": "#000040", "text": "C\u0302iuj separatistoj reciproke solidarecas. Kaj malseparatistoj \u2013 same."}, {"text_idx": "#000041", "text": "Tre facile kaj mensoge la sendependistoj parolas pri si mem kiel la kataluna popolo. Sed Katalunio esta pli ric\u0302a kaj kompleksa ol tiu simpligo, kiu neas la kondic\u0302on kataluna al tiuj kiuj ne estas sendependistoj. Pro tio la artikola titolo pli bone estu \u201cBosniaj esperantistoj subtenas la katalunajn sendependistojn\u201d."}, {"text_idx": "#000042", "text": "Mi proponas, ke UEA ne plu konsistu el landaj asocioj- sed nur el individuaj membroj .\nNeniam mi vidis bosnon, hercegovinon, katalunon. hispanon, svison ktp.ktp."}, {"text_idx": "#000044", "text": "Fakte, SAT unue proponis modelon de pli-malpli rektangulaj geografiaj kampoj. En c\u0302iuj el tiuj kampoj log\u0302u proksimume la samaj kvantoj da homoj au\u0306 SATanoj. Al la maltau\u0306ga horzona sistemo SAT transiris nur iom poste."}, {"text_idx": "#000051", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}]